ΓΡΑΠΤΗ ΕΡΩΤΗΣΗ E-2746/02

υποβολή: Samuli Pohjamo (ELDR)και Mikko Pesl (ELDR) προς την Επιτροπή

(30 Σεπτεμβρίου 2002)

Θέμα: Συμπερίληψη της τύρβης στην οδηγία για τα μεταλλευτικά απόβλητα

Η Επιτροπή προετοιμάζει οδηγία σχετικά με τα μεταλλευτικά απόβλητα. Σύμφωνα με τις πληροφορίες μας η Επιτροπή εξετάζει το ενδεχόμενο να συμπεριλάβει την τύρβη στην οδηγία, πράγμα που θα προκαλούσε μείζονα προβλήματα πρακτικής φύσεως στη βιομηχανία τύρβης της Φινλανδίας όσον αφορά τις απαιτήσεις για την επεξεργασία των αποβλήτων και διάφορα καινούργια γραφειοκρατικά.

Αυτό μας προκαλεί έντονη κατάπληξη, διότι η τύρβη δεν είναι μέταλλο και δε δημιουργεί απόβλητα ανάλογα με αυτά της μεταλλευτικής βιομηχανίας.

Στην πραγματικότητα η τύρβη είναι στη Φινλανδία μία βραδέως ανανεώσιμη πηγή ενέργειας και η συνδυασμένη της καύση μαζί με άλλες πηγές βιοενέργειας, αξιοποιουμένης της σύγχρονης τεχνολογίας, δίνει ένα θαυμάσιο τελικό προϊόν, καλύτερο από αυτό που προκύπτει από το ξύλο.

Όπως φαίνεται, ολόκληρη η βιομηχανία τύρβης και βιοενέργειας της Σκανδιναβίας είναι τόσο άγνωστη στο μηχανισμό της Επιτροπής ο οποίος προετοιμάζει τις οδηγίες, που θα ήταν σκόπιμο για τουςπαλλήλους του να πραγματοποιήσουν ένα ενημερωτικό ταξίδι προς Βορρά.

Προτίθεται η Επιτροπή να εξισώσει την τύρβη με τα μεταλλικά απόβλητα στη σχετική οδηγία ή να εφαρμόσει νέα, περιοριστικά κριτήρια στη χρήση τύρβης στην παραγωγή ενέργειας·

Απάντηση της κας Wallstrm εξ ονόματος της Επιτροπής

(18 Νοεμβρίου 2002)

Στην ανακοίνωσή της Προς μια θεματική στρατηγική για την προστασία του εδάφους(1), η Επιτροπή δηλώνει ότι θαποβάλει πρόταση Οδηγίας για τα κατάλοιπα των εξορυκτικών δραστηριοτήτων. Επίσης, τα μέτρα για τα εξορυκτικά απόβλητα θεωρούνται ως δράση προτεραιότητας στην απόφαση του Ευρωπαϊκού Κοινοβουλίου και του Συμβουλίου αριθ. 1600/2002/ΕΚ, της 22ας Ιουλίου 2002, για τη θέσπιση του 6ου Κοινοτικού Προγράμματος Δράσης για το Περιβάλλον(2).

Προκειμένου να διαβουλευθεί με τα ενδιαφερόμενα μέρη, η Γενική Διεύθυνση Περιβάλλον συνέταξε σειρά εγγράφων εργασίας για το δυνατό περιεχόμενο πρότασης Οδηγίας για την διαχείριση των αποβλήτων της εξορυκτικής βιομηχανίας. Τα εν λόγω σχέδια οδηγίας συνεκτιμούν το ενδεχόμενο να συμπεριληφθούν στο πεδίο εφαρμογής της πρότασης τα απόβλητα της εξόρυξης τύρφης.

Η εξόρυξη τύρφης αναφέρεται στα παραρτήματα της Οδηγίας 97/11/ΕΚ του Συμβουλίου της 3ης Μαρτίου 1997 για την τροποποίηση της Οδηγίας 85/337/ΕΟΚ περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(3), ως έργο της εξορυκτικής βιομηχανίας που ενδέχεται να έχει σημαντικό περιβαλλοντικό αντίκτυπο. Η διαχείριση των αποβλήτων από την εξόρυξη τύρφης εμπίπτει στις διατάξεις της Οδηγίας 75/442/ΕΟΚ του Συμβουλίου της 15ης Ιουλίου 1975 περί αποβλήτων(4) και ενδέχεται, ανάλογα με τα χαρακτηριστικά των παραγόμενων αποβλήτων, να εμπίπτει επίσης και στις διατάξεις της Οδηγίας 1999/31/ΕΚ του Συμβουλίου της 26ης Απριλίου 1999 περί τηςγειονομικής ταφής των αποβλήτων(5).

Στην τρέχουσα φάση, η Επιτροπή δεν έχει ακόμη αποφασίσει για το περιεχόμενο και το πεδίο εφαρμογής της πρότασης. Η Επιτροπή θα λάβειπόψη την προαναφερθείσα κοινοτική νομοθεσία περί αποβλήτων καθώς και την κοινοτική πολιτική για τον ενεργειακό εφοδιασμό. Θα λάβει επίσηςπόψη τα σχόλια και τιςποδείξεις που θα προκύψουν κατά τη διάρκεια της διαδικασίας διαβουλεύσεων, συμπεριλαμβανομένων και αυτών που θα προέλθουν από τα Αξιότιμα Μέλη του Κοινοβουλίου.

(1) COM(2002)179 τελικό.

(2) ΕΕ L 242 της 10.9.2002.

(3) ΕΕ L 73 της 14.3.1997.

(4) ΕΕ L 194 της 25.7.1975.

(5) ΕΕ L 182 της 16.7.1999.